**מוסדות המוכרים להתמחות בהוראה (שנת סטאז')**

**התמחות בהוראה תוכר רק למתמחים**:

* המועסקים ע"י **משרד החינוך במוסדות חינוך רשמיים**.
* מועסקים ע"י **בעלויות שקבלו רישיון להפעלת מוסד חינוך ממשרד החינוך**, וקיבלו הכרה משר החינוך כמוסדות חינוך מוכרים שאינם רשמיים. (מוסדות רשמיים או מוכרים שאינם רשמיים כהגדרתם בחוק לימוד חובה, התש"ט – 1949).

מתמחים אלה מדווחים במערכות משרד החינוך.

**המשמעות היא כי ההתמחות תוכר כאשר:**

1. ההעסקה היא **על ידי משרד החינוך** בחינוך הקדם יסודי, בבתי הספר היסודיים ובחטיבות הביניים, לרבות חוות חקלאיות, מתי"איות, מרכזים ימיים, מפתנ"ים, ומרכזי שמע. **והמתמחה משובץ ומדווח במערכות משרד החינוך**, כחלק ממצבת המורים.
2. ההעסקה היא **על ידי בתי ספר על יסודיים, אשר בבעלות של רשתות**, כגון: אורט, עמל, דרכא וכדומה, **הנמצאים בפיקוח משרד החינוך.**
3. ההעסקה היא **בבית ספר מוכר שאינו רשמי** (יסודי, חט"ב וחט"ע), כאשר המתמחים **מדווחים במערכת עוש"ר** כחלק ממצבת המורים בבית הספר.
4. העסקה בבתי ספר **שבפיקוח משרד העבודה**.
5. העסקה במסגרת **היל"ה**, כאשר יש לפחות **10 תלמידים בקבוצה.**

לשנת הלימודים *תש"פ* בלבד, **יוכרו הגופים שענו** [**לקול הקורא** שפורסם לקראת תש"פ](http://cms.education.gov.il/educationcms/units/staj/mitmahim/mistabtimlavoda/misgarot.htm) , ועמדו בכללים אליהם התחייבו – ו**קיבלו את אישור המשרד לפעול כמסגרת מאושרת להתמחות.**

**הבהרה חשובה !**  
**העסקה בשליש משרה** – העסקה ישירה **בפחות משליש משרה איננה מצטרפת לכדי שליש עם העסקה במסגרת "מסגרות תוספתיות"** שכן אין להעסיק עובד הוראה בפחות משליש משרה.

**לא תוכר כל התמחות במסגרות אחרות מכל סוג שהוא !!!**